CELEX: 32008D0026(01)
Language: fi
Date: 2008-12-12 00:00:00
Title: 2009/56/EY: Euroopan keskuspankin päätös, tehty 12 päivänä joulukuuta 2008 , euroseteleiden liikkeeseenlaskusta tehdyn päätöksen EKP/2001/15 muuttamisesta (EKP/2008/26)

24.1.2009   
            
            
               FI
            
            
               Euroopan unionin virallinen lehti
            
            
               L 21/75
            
         
      EUROOPAN KESKUSPANKIN PÄÄTÖS,
   tehty 12 päivänä joulukuuta 2008,
   euroseteleiden liikkeeseenlaskusta tehdyn päätöksen EKP/2001/15 muuttamisesta
   (EKP/2008/26)
   (2009/56/EY)
   EUROOPAN KESKUSPANKIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 106 artiklan 1 kohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) ja erityisesti sen 16 artiklan,
   sekä katsoo seuraavaa:
   
               (1)
            
            
               Kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 12 päivänä joulukuuta 2008 tehdyllä päätöksellä EKP/2008/23 (1) tarkistetaan Euroopan keskuspankin (EKP) pääoman merkitsemisen jakoperuste (jäljempänä ’pääoman jakoperuste’) EKPJ:n perussäännön 29.3 artiklan mukaisesti ja vahvistetaan 1 päivästä tammikuuta 2009 alkaen kansallisille keskuspankeille annetut uudet painoarvot pääoman jakoperusteessa (jäljempänä ’painoarvot’).
            
         
               (2)
            
            
               Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Slovakiassa 1 päivänä tammikuuta 20098 päivänä heinäkuuta 2008 tehdyn neuvoston päätöksen 2008/608/EY (2) mukaan Slovakia täyttää yhteisen rahan käyttöönottamiseksi vaadittavat edellytykset ja liittymisasiakirjan (3) 4 artiklan mukaiset Slovakialle myönnetyt poikkeukset kumotaan 1 päivästä tammikuuta 2009.
            
         
               (3)
            
            
               Euroseteleiden liikkeeseenlaskusta 6 päivänä joulukuuta 2001 tehdyn päätöksen EKP/2001/15 (4) 1 artiklan d kohdassa määritellään ”seteleiden jakoperuste” ja viitataan kyseisen päätöksen liitteeseen, jossa määritetään 1 päivästä tammikuuta 2008 sovellettava seteleiden jakoperuste. Koska uusia painoarvoja sovelletaan 1 päivästä tammikuuta 2009 ja koska Slovakia ottaa euron käyttöön 1 päivänä tammikuuta 2009, päätöstä EKP/2001/15 on muutettava 1 päivästä tammikuuta 2009 sovellettavan seteleiden jakoperusteen määrittämiseksi,
            
         ON PÄÄTTÄNYT SEURAAVAA:
   1 artikla
   Päätökseen EKP/2001/15 tehtävä muutos
   Päätöstä EKP/2001/15 muutetaan seuraavasti:
   
               1.
            
            
               Korvataan 1 artiklan d alakohdan viimeinen virke seuraavasti:
               ”Tämän päätöksen liitteessä esitetään 1 päivästä tammikuuta 2009 sovellettava seteleiden jakoperuste.”
            
         
               2.
            
            
               Korvataan päätöksen EKP/2001/15 liite tämän päätöksen liitteessä esitetyllä tekstillä.
            
         2 artikla
   Loppumääräys
   Tämä päätös tulee voimaan 1 päivänä tammikuuta 2009.
   
      Tehty Frankfurt am Mainissa 12 päivänä joulukuuta 2008.
      
         
            EKP:n puheenjohtaja
         
         Jean-Claude TRICHET
         
      
   
   
      (1)  Katso tämän virallisen lehden sivu 66.
   
      (2)  EUVL L 195, 24.7.2008, s. 24.
   
      (3)  Asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EUVL L 236, 23.9.2003, s. 33).
   
      (4)  EYVL L 337, 20.12.2001, s. 52.
   
      LIITE
      SETELEIDEN JAKOPERUSTE 1 PÄIVÄSTÄ TAMMIKUUTA 2009
      
                  Euroopan keskuspankki
               
               
                  8,0000 %
               
            
                  Nationale Bank van België / Banque Nationale de Belgique
               
               
                  3,1975 %
               
            
                  Deutsche Bundesbank
               
               
                  24,9630 %
               
            
                  Central Bank and Financial Services Authority of Ireland
               
               
                  1,4640 %
               
            
                  Bank of Greece
               
               
                  2,5900 %
               
            
                  Banco de España
               
               
                  10,9465 %
               
            
                  Banque de France
               
               
                  18,7465 %
               
            
                  Banca d’Italia
               
               
                  16,4730 %
               
            
                  Central Bank of Cyprus
               
               
                  0,1805 %
               
            
                  Banque centrale du Luxembourg
               
               
                  0,2305 %
               
            
                  Bank Ċentrali ta’Malta / Central Bank of Malta
               
               
                  0,0835 %
               
            
                  De Nederlandsche Bank
               
               
                  5,2575 %
               
            
                  Oesterreichische Nationalbank
               
               
                  2,5595 %
               
            
                  Banco de Portugal
               
               
                  2,3075 %
               
            
                  Banka Slovenije
               
               
                  0,4335 %
               
            
                  Národná banka Slovenska
               
               
                  0,9140 %
               
            
                  Suomen Pankki
               
               
                  1,6530 %
               
            
                  Yhteensä
               
               
                  100,0000 %